钦定古今图书集成/明伦汇编/闺媛典/第016卷 > 天仙子四首 前人
## 钦定古今图书集成/明伦汇编/闺媛典/第016卷 > 天仙子四首 前人

怅望前回梦里期。看花不语苦寻思。露桃宫里小腰
肢。眉眼细，鬓云垂。惟有多情宋玉知。

蟾彩霜华夜不分。天外鸿声枕上闻。绣衾香冷懒重
熏。人寂寂，叶纷纷。才睡依前梦见君。

梦觉云屏依旧空，杜鹃声咽隔帘栊，玉郎薄幸去无
踪。一日日，恨重重，泪界莲腮两线红。

金似衣裳玉似身，眼如秋水鬓如云。霞裙《月帔》一群
群。来洞口，望烟分，刘阮不归春日曛。